Man sterf na bakkie by Waterfront in see stortFoto: Paula Leech/NSRI Pat van Eyssen, die Nasionale Seereddingsinstituut se stasiebevelvoerder by Tafelbaai, sê die voorval het Sondagmiddag plaasgevind. “Met ons aankoms op die toneel is dit bevestig dat ŉ bakkie in die see beland het. Daar was twee mans in die voertuig ten tyde van die voorval.” Eyssen sê die passasier kon daarin slaag om homself uit die voertuig te bevry. Hy is nie beseer nie en is vir skok behandel. Hy sê die ander man was in die voertuig vasgekeer en is bevry nadat die venster stukkend geslaan is. Die man is egter op die toneel dood verklaar. Die oorsaak van die ongeluk is nog nie bekend nie en word deur die polisie ondersoek.